GiliGold/VAD_KnessetCorpus huggingface dataset:
יוסי שריד:
 הרבה אנשים מגיעים עם רישיונות זרים שבהם לא מצוין הוותק, כך שאין לי הוכחה שהם נוהגים חמש שנים
ועדת הכלכלה):
איך אתה דורש את זה ממנו? מאיפה הוא מביא לך את זה?
יוסי שריד:
מארץ המוצא
יוסי שריד:
 דרך אגב, כולם עושים את זה במייל, וכולם מביאים להם
ועדת הכלכלה):
אין בעיה
יוליה מלינובסקי:
קודם כול, אדוני היושב-ראש, אני רוצה להסביר: אנחנו מדברים על קבוצה מצומצמת מאוד, כי אם יש לך רישיון נהיגה עד חמש שנים – אתה מחויב בטסט ממילא
יוליה מלינובסקי:
 זאת אומרת, תבין על איזה מספר אנחנו מדברים
יוליה מלינובסקי:
      אם רישיון הנהיגה שלך הוא פחות מחמש שנים – זה מה שהיה לי כאשר עליתי ארצה – מביאים תרגום נוטריון וכל מה שצריך, שלחו אותי לעשות שיעורים ועברתי טסט
ועדת הכלכלה):
מתי עלית?
יוליה מלינובסקי:
לפני 25 שנה, אבל עד עכשיו זה כך
יוליה מלינובסקי:
 אם יש לך רישיון פחות מחמש שנים – זו הפרוצדורה
יוליה מלינובסקי:
 זאת אומרת, אנחנו מדברים פה על הקבוצה של אנשים שיש להם רישיון נהיגה יותר מחמש שנים, ולכן אנחנו די מצטמצמים
יוליה מלינובסקי:
 אם יש 40,000 עולים חדשים בשנה, שמתוכם קשישים, ילדים ואנשים שאין להם רישיון נהיגה – צריך להבין את המספרים
יוליה מלינובסקי:
 זוהי קבוצה קטנה מאוד
יוליה מלינובסקי:
     לגביהם, הייתה טענה שהם מזייפים רישיונות נהיגה
יוליה מלינובסקי:
 זאת אומרת, כל הבלגן הזה התחיל בטענה שלפיה יש תעשיית זיופים של רישיונות נהיגה, ושזה מביא סכנה לחיי אדם
יוליה מלינובסקי:
 העובדה שהבן-אדם הזה מגיע לארץ ויכול לנהוג עם רישיון הנהיגה הזר שלו במשך שנה – זה בסדר
יוליה מלינובסקי:
 אגב, זה החוק עכשיו; אם עלית ארצה ויש לך רישיון נהיגה מחו"ל – אתה יכול לנהוג עם רישיון הנהיגה הזר שלך בלי שום בעיה, ואתה עושה המרה לאחר שנה
יוליה מלינובסקי:
 זאת אומרת, בשנה הראשונה אתה יכול לסכן חיי אדם, ואחר כך – אתה לא יכול
יוליה מלינובסקי:
 אני חיה עם זה
יוליה מלינובסקי:
      לגבי זיופים: הגענו לקבוצה קטנה של אלה שמחזיקים ברישיון נהיגה יותר מחמש שנים, ופה – התחיל בלגן
יוליה מלינובסקי:
 ירדנו מהאפוסטיל, אבל עכשיו – דורשים אישור כזה
ועדת הכלכלה):
את זה – תמיד דרשו
יוליה מלינובסקי:
לא דרשו
יוליה מלינובסקי:
 זה חדש
יוסי שריד:
תמיד דרשנו
יוסי שריד:
 אני צריך הוכחה על ותק נהיגה
יוסי שריד:
 ברגע שאת מביאה לי רישיון, כשהרישיון שלך הוא מ-2022 עד 2025 – אין לך ותק של חמש שנים, אבל היה לך רישיון; לקחו אותו בארץ המוצא ולא רשמו לך את הפרט זה ברישיון העדכני
יוסי שריד:
      אני יכול להעיד ולהגיד לך שהיה עולה חדש בירושלים שעשה את זה בשתי דקות בדיוק
יוסי שריד:
 זה לא משהו ערטילאי שאי-אפשר - - -
עודד פורר:
הבעיה היא שעכשיו – מבקשים מקור
עודד פורר:
 המייל לא מספיק
יוסי שריד:
לא
יוסי שריד:
 במייל
יוליה מלינובסקי:
 יש לי הוכחות: עכשיו, אתם דורשים בסניפים אישור מקור עם חותמת מקור
ועדת הכלכלה):
אבל הוא אומר לך שלא צריך מקור
יוסי שריד:
במייל
יוליה מלינובסקי:
יש את מה שאומר לך ראש הרשות, ויש את מה שאומרת לך הפקידות
יוליה מלינובסקי:
 אלה שני דברים שונים
ועדת הכלכלה):
אתה צריך להוציא נוהל שלפיו לא דורשים מקור
ועדת הכלכלה):
 זה הכול
יוליה מלינובסקי:
אתם דורשים מקור עם חתימת מקור, ולא סתם – צריך לתרגם את זה
יוליה מלינובסקי:
 אני יכולה להבין את התרגום – זה בסדר – אבל במדינה מטופשת כמו - - -
עודד פורר:
אתם תבהירו, בנוהל, שמספיק ששולחים לך מייל משם, עם ותק נהיגה, וזה מקובל?
יוסי שריד:
כן
יוסי שריד:
 לגמרי
יוליה מלינובסקי:
זה יהיה כתוב?
יוליה מלינובסקי:
כי העובדים שלך בסניפים – לא מכירים את זה
יוסי שריד:
אנחנו נעשה על זה מעקב
יוליה מלינובסקי:
יתרה מזאת, הסיפור עם צילום המסמכים הוא אחד ההזויים ששמעתי: המשרד רוצה לצלם את המסמכים ולהעביר אותם לבדיקה של מחלקת הביטחון, אבל הוא רוצה לראות את זה בצבע; אולי כדי לבדוק שאלה אותם הצבעים כמו שמקובל
יוליה מלינובסקי:
 אם אדם בא לסניף, נותן שם את המסמכים ואין מכונת צבע – שולחים אותו לחפש מכונת צבע
יוליה מלינובסקי:
 כשהוא חוזר – הסניף סגור, ואומרים לו להזמין תור חדש
יוליה מלינובסקי:
 למה אי-אפשר לסרוק מסמכים? למה צריך לצלם אותם?
יוסי שריד:
הכול יחודד בנוהל בצורה מסודרת, ברורה ונהירה
יוסי שריד:
 יושבות פה נציגות מהלשכה המשפטית; הן יעברו על זה
ועדת הכלכלה):
מתי אתה מוציא את הנוהל הזה?
יוסי שריד:
עד יום חמישי
ועדת הכלכלה):
אז קח בחשבון את כל הדברים שהיא אומרת
יוסי שריד:
ברור
יוסי שריד:
 אנחנו נפרסם את זה באתר בצורה מסודרת
ועדת הכלכלה):
מאה אחוז
ועדת הכלכלה):
 אתה יכול לשלוח את הנוהל הזה לחברת הכנסת?
עודד פורר:
לוועדת העלייה והקליטה
ועדת הכלכלה):
בסדר
יוסי שריד:
אני חייב להגיד שיש לנו 30 סניפים בכל הארץ, ושאנחנו נעשה את זה בצורה מסודרת כדי שכל התשובות בכל הסניפים – יהיו אחידות, כך שלא יקבלו תשובה כזו בסניף אחד ובסניף אחר – תשובה אחרת
יוליה מלינובסקי:
אני כל כך לא מאמינה – הרשו לי להיות ספקנית - - -
עודד פורר:
נבדוק את זה
עודד פורר:
 הוא אמר "עד יום חמישי"
ועדת הכלכלה):
מה יש לך להיות ספקנית? הוא שולח את זה ביום חמישי
ועדת הכלכלה):
 אפילו עד יום ראשון
עודד פורר:
רותם כהן, משרד העלייה והקליטה
רותם כהן:
אני מברך את משרד התחבורה על השינוי ועל הכיוון
רותם כהן:
 כמה דברים ובקשות כדי שהדברים ילכו בצורה טובה: א', גם אנחנו נבקש לקבל את הנוהל, כדי לתרגם אותו ולהפיץ אותו בקרב ארגוני העולים
רותם כהן:
 ב', כלמידה ממה שקרה – אנחנו עושים את זה עם ביטוח לאומי
רותם כהן:
      ביקשנו, בשיחות איתכם, לקבל רשימה של מנהלות הרישוי, שתהיה אצל מנהלות המרחב, כך שאם השטח מסתבך עם השטח – נוכל לייצר שיח
רותם כהן:
 אחרת, גם אנחנו עומדים מול שוקת שבורה ולא מצליחים לפתור את הדבר הזה
רותם כהן:
 אני אבקש – כמו שכבר סיכמנו עם אנשי האגף וזה לא קרה – לקבל את הרשימה, כדי שנוכל לייצר שיח בין השטח
עודד פורר:
מה יקרה עד יום חמישי? עם מי שהזמין תור ומגיע היום או מחר לסניפים?
יוסי שריד:
יקבלו אותו כרגיל, ויעשו לו בדיוק באותה השיטה שהייתה לפני כן
יוליה מלינובסקי:
מהי השיטה?
עודד פורר:
יבקשו ממנו אפוסטיל?
יוסי שריד:
 אין אפוסטיל
יוסי שריד:
 עד יום חמישי יצא נוהל, ובינתיים הם יקבלו הנחיה בעל-פה בנוגע לאופן הפעולה
יוסי שריד:
 הם יחזרו לשגרה, כמו שהיה לפני כן: ברגע שהאדם מביא את המסמכים, הפקידה רואה את המסמכים ומאמתת אותם, ואם הוא עומד בתנאי ההמרה – הוא יקבל רישיון
יוליה מלינובסקי:
במקום?
יוליה מלינובסקי:
בוא נדייק, כי יש אנשים שצופים
יוסי שריד:
זה לא אומר שלא נבדוק; לבדוק – זה משהו אחר
יוליה מלינובסקי:
אם משהו נראה לך חשוד - - -
יוסי שריד:
בדיוק
ועדת הכלכלה):
מדגמית
יוליה מלינובסקי:
אבל אם יש לי תור עכשיו – אני באה ומביאה את הרישיון שלי
יוליה מלינובסקי:
 עשיתי לו תרגום - - -
יוסי שריד:
אגב, יש לנו חיבור למשרד הפנים
יוסי שריד:
 כבר קיבלנו הרשאה לבדוק כניסות ויציאות דרך המחשב
יוסי שריד:
 לא נצטרך את האישורים האלה, והם לא יצטרכו להביא אישורים כאלה
יוליה מלינובסקי:
איך זה קשור?
יוסי שריד:
זה קשור, כי אם יש מישהו שנכנס ויוצא כמו תייר – הוא צריך להביא אישור על כך שהוא נהג חצי שנה במדינת המוצא לפני שהוא הגיע לארץ
יוסי שריד:
 הם מביאים, כאישורי כניסות - - -
יוליה מלינובסקי:
איך חייתם עם זה במשך 25 שנה? זה רק מעכשיו
יוליה מלינובסקי:
 איך זה עבד?
יוסי שריד:
אני לא יודע למה את אומרת שזה רק מעכשיו
יוסי שריד:
 זה היה כל הזמן
יוסי שריד:
 זה לא עולה חדש – עולה חדש הוא עולה חדש, והוא לא צריך להביא כניסות ויציאות
יוליה מלינובסקי:
אני מדברת איתך על העולים החדשים
יוליה מלינובסקי:
 הבעיה שלך היא במקום אחר, ואנחנו יודעים איפה
יוליה מלינובסקי:
 עכשיו, אם אני באה היום, אני צריכה רישיון - - -
עודד פורר:
 הוא אומר שהוא יתן את ההנחיה בעל-פה, עד שייצא נוהל כתוב
יוליה מלינובסקי:
אם אני באה עכשיו, אני מביאה רישיון, שעשיתי לו תרגום ושמתי לו נוטריון, ותעודת עולה
יוליה מלינובסקי:
 אלה המסמכים שצריך
יוליה מלינובסקי:
 הפקידה בודקת אותם במקום, ואם נראה לה שזה בסדר – היא עושה לי המרה
יוליה מלינובסקי:
 אם לא – היא שולחת לבדיקה
יוליה מלינובסקי:
 כמה זמן אורכת הבדיקה?
יוסי שריד:
עד שבועיים
יוליה מלינובסקי:
יופי
יוליה מלינובסקי:
 וב-15 בחודש – זה יהיה מסודר?
יוליה מלינובסקי:
אולי
יוליה מלינובסקי:
 עד שאני לא רואה - - -
ועדת הכלכלה):
את תראי את זה
עודד פורר:
 אליהו שאול, מועצת ארגוני עולים
אליהו ששון:
אני רציתי לברך את הוועדה על כך שהצלחנו לשנות את ההחלטה הזו, שהייתה תמוהה
ועדת הכלכלה):
היא הייתה קשורה לזיופים; היא לא הייתה תמוהה
ועדת הכלכלה):
 הם הגיעו למסקנה שהם יכולים לבדוק את זה באופן מדגמי
אליהו ששון:
הייתה סיבה, אבל היא לא נבדקה לגבי עולים
אליהו ששון:
 לגבי הנושא של הרקורד – זוהי דרישה חדשה, ואני חושב שצריך לבדוק האם, באמת, ניתן להוציא דבר כזה בכל המדינות
אליהו ששון:
 אני לא בטוח, כי בדקנו לגבי אפוסטיל, והיה בעייתי מאוד להשיג את זה בכמה מדינות
אליהו ששון:
 אולי כדאי לבדוק את העניין
אליהו ששון:
 זה דבר אחד
אליהו ששון:
     דבר שני, אם כבר אנחנו נמצאים בוועדת כלכלה, ויודעים שחסרים פה נהגים באוטובוסים, או ברכבים כבדים – כמה ארגונים ביקשו להקל קצת על העולים בקטע הזה
אליהו ששון:
 שם – דורשים מכתב תיאורטי בכתב בעברית
עודד פורר:
למה שמשרד העלייה והקליטה לא יתרגם? אני אומר לך, בלי לבדוק עם משרד התחבורה, שאם יתרגמו להם את המבחן – אני מניח שמשרד התחבורה לא יתנגד לכך שהמבחן יהיה בשפת האם של הנהג
יוסי שריד:
יש שבע שפות שבהן עושים את המבחנים
אליהו ששון:
אז אולי בשפות העיקריות?
עודד פורר:
הוא אומר שיש שבע שפות, אז מה הבעיה?
אליהו ששון:
יש בתרגום? נאמר לי שלא
אליהו ששון:
 לכן הארגונים ביקשו את הבקשה הזו
יוסי שריד:
לפני שלוש שנים, לדעתי, היה מבצע שבו הביאו נהגי רכב כבד מבלרוס, אם אני לא טועה, ועשו להם קורסים, תיאוריה ומבחן
יוסי שריד:
 אגב, אין מחסור בנהגים
עודד פורר:
מי נמצא פה ממשרד החוץ?
ועדת הכלכלה):
יש מחסור בנהגי משאיות
יוסי שריד:
אין מחסור
ועדת הכלכלה):
זה לא נכון
ועדת הכלכלה):
 בישיבות שאני קיימתי בנושאים האלה אמרו שיש
יוסי שריד:
אני יודע, אבל לפי הנתונים – יש נהגים
יוסי שריד:
 פשוט לא לוקחים אותם
עודד פורר:
הם פשוט לא נוהגים
יוסי שריד:
זו בעיה אחרת, אבל יש נהגים
ועדת הכלכלה):
אין נהגים
ועדת הכלכלה):
 אין נהגי משאיות ואין נהגי אוטובוסים
ועדת הכלכלה):
 יש מחסור גדול מאוד, אבל זה לא נושא הדיון אז אני לא מתווכח
עודד פורר:
מי יכולה להתייחס לנושא הרקורד ברישיון?
דליה גראד אפרת:
נעים מאוד
דליה גראד אפרת:
 כמובן שאנחנו לא יכולים לדבר בשם כל המדינות
דליה גראד אפרת:
 לגבי אפוסטיל: אם אין אפוסטיל במדינה – יש שרשרת חתימות
עודד פורר:
האפוסטיל הוא כבר לא השאלה
עודד פורר:
 השאלה היא רק לגבי רקורד חתימה
דליה גראד אפרת:
נכון, אבל אפשר לאמת מסמכים ציבוריים בכל מקום
דליה גראד אפרת:
 אפשר פשוט להוציא בקשה לשגרירויות הזרות בארץ, או לשגרירויות שלנו בחו"ל, ולברר את הדבר הזה
דליה גראד אפרת:
 אני לא יודעת להגיד לך בעל-פה את כל המדינות; נראה לי שאף אחד לא מסוגל לעשות את זה
יוליה מלינובסקי:
אם זו הדרישה – אני ממליצה שמשרד הקליטה יכניס את המסמך הזה בתוך המסמכים שכל עולה חדש צריך להכין מראש במדינת המוצא, כי אם אני כבר נמצאת שם – זה משהו אחר, כנראה, בכל מדינה; שם המשטרה אחראית על רישיון הנהיגה – אני יכולה לעשות את זה בזמן
יוליה מלינובסקי:
      אמרו לי שצריך לחכות חודש-חודש וחצי עד שהם מוציאים כזה אישור, אבל אם אני כבר מכינה את תיק העלייה שלי – אני יכולה להוציא גם את זה על הדרך, ולא לעשות את זה מפה, שזה כבר סיבוך הרבה יותר רציני
יוליה מלינובסקי:
 אני ממליצה לכם להעביר למשרד הקליטה טופס, שבו אתם מפרטים איך זה אמור להיות ומה צריך, כדי שאנשים ידעו לעשות את זה מראש ולא יסתבכו
יוליה מלינובסקי:
     יש לי שאלה ללשכה המשפטית: מה שקרה פה, בעיניי, הוא שערורייה
יוליה מלינובסקי:
 העובדה שמשרד עושה נוהל, שקשור לאזרחים, בלי לפרסם, בלי לפרט, בלי לתת זמן התארגנות ובלי לבדוק האם הדרישות ישימות, בכלל, או שלא – היא שערורייה
יוליה מלינובסקי:
     זה לא משהו פנימי, שקשור להתנהלות המשרד פנימה; זה קשור לאזרחים
יוליה מלינובסקי:
 מדובר בזכות הציבור לדעת ובחופש המידע
יוליה מלינובסקי:
 היום, איך אזרח בודק אינפורמציה? הוא נכנס ל-Gov ולאתרי אינטרנט
יוליה מלינובסקי:
 אני, באופן אישי, בדקתי בכל אתר אפשרי שהוא מקור מוסמך, ולא היה זכר לדבר כזה
יוליה מלינובסקי:
 בזה – אתם התרשלתם, הלשכה המשפטית, בכך שלא עמדתם על המשמר ונתתם לזה לקרות
שירן יעקב:
הסוגייה של האפוסטיל לא הובאה לפתחו של הלשכה המשפטית בזמן אמת, אלא רק בדיעבד
שירן יעקב:
 לאחר שזה הובא – הנוהל בוטל
יוליה מלינובסקי:
אז תעשו אחידות נהלים – גם אצלך, יוסי
יוליה מלינובסקי:
 אתה עובד עם האזרח ורואה אותו; אין דבר כזה שאתה מקבל כאלה החלטות, שקשורות לשלומם של האזרחים ולזכויות שלהם
יוליה מלינובסקי:
 תאר לעצמך שזה אתה, ואתה נתקלת במשהו במשרד אחר
יוליה מלינובסקי:
 אתה פותח, בודק ויודע מה צריך לעשות, וכשאתה בא – אומרים לך: "לא, אדוני
יוליה מלינובסקי:
 תעוף מפה", בצורה לא מנומסת
יוליה מלינובסקי:
 כל זה – כשאתה מתקשה בשפה
יוליה מלינובסקי:
      תחשבו על זה, ותמיד תשימו את עצמכם בסיטואציה הזו: מה אתם הייתם עושים? איך אתם הייתם מרגישים? איך זה היה משפיע עליכם? בסיפור הזה עם הגברת – היא נשארה בלי רישיון נהיגה בגלל כל הבירוקרטיה
עודד פורר:
ברור, חברת הכנסת מלינובסקי
עודד פורר:
 לסיכום, אני רוצה לברך על ההצהרה שניתנה כאן ממשרד התחבורה, שלפיה הנוהל חוזר למה שהיה לפני כן
עודד פורר:
 אנחנו נבקש שהנוהל הכתוב ישלח לוועדה, ואנחנו נעשה על זה מעקב כדי לראות שהבירוקרטיה הזו ירדה
עודד פורר:
     נמצאים איתנו כאן משפחות החטופים, שביקשו לדבר
עודד פורר:
 אני חושב שזו הזדמנות – גם בשמי וגם חבר הכנסת ביטן – לברך את כוחות הביטחון על הפעולה הלילה
עודד פורר:
 היא בהחלט נתנה לכולנו איזו שהיא יכולת לקחת נשימה עמוקה בתוך האירועים הלא פשוטים האלה
עודד פורר:
      לצד זה שחיילים ולוחמים נהרגים בקרב, ויחד עם כאב הנפילה בקרב – וגם הלילה נפלו שני לוחמים – אנחנו רואים את ההישג המשמעותי הזה, של שחרור החטופים, כעמידה ביעדים וכהמשך המלחמה שלנו לריסוק החמאס ולהחזרת החטופים והחטופות הביתה
עודד פורר:
 אני מברך, כמובן, על חזרתם של פרננדו מרמן ושל לואיס הר, ומקווה שנראה את כל 134 החטופים הנותרים חוזרים במהרה
יוליה מלינובסקי:
אמן
עודד פורר:
אליהו ליבמן
אליהו לנקין:
שלום לכולם
אליהו לנקין:
 ברשות יושב-ראש הוועדה, חבר הכנסת דוד ביטן, בוועדה משותפת עם חבר הכנסת פורר – תודה לכם על הזמן ועל ההתייחסות
אליהו לנקין:
 אני אבא של אליקים ליבמן, בן 24, בחור שהשתחרר מהצבא – הוא היה חובש בגולני – ועבד בתל אביב, באבטחה וגם במסעדה
אליהו לנקין:
 בבוקר של שמחת תורה, כחלק מצוות האבטחה – יחד עם חבריו איתן מור ורום – הם עסקו בעיקר בחילוץ חטופים ולא חשבו על עצמם
אליהו לנקין:
 הייתה להם אחריות על כלל ישראל
אליהו לנקין:
     בבוקר הזה, אחרי ארבעה חודשים של רכבת הרים בין ייאוש לתקווה – יש לנו הרבה מאוד תקווה שאפשר לחלץ חטופים בניצחון צבאי ולהביא לתוצאות בלחץ צבאי על אויבנו, אחרי מה שהם עשו לנו בשמחת תורה
אליהו לנקין:
     זו הזדמנות להודות לכל לוחמי הימ"מ, לוחמי צה"ל ולוחמי השב"כ; לראשי זרועות הביטחון; ולכל שרי קבינט המלחמה, השרים בממשלת ישראל וראש הממשלה, על קבלת האחריות באישור ליציאה לכזה מבצע, שמרים את הרוח לעם ישראל ומחזיר את הכבוד הלאומי ואת הגאווה היהודית
אליהו לנקין:
     אין לנו ספק שהמשך לחץ צבאי יביא לעוד תוצאות חיוביות וייתן ביטחון לכלל אזרחי מדינת ישראל
אליהו לנקין:
 בעזרת השם, כולנו תפילה ותקווה שכל החטופים, יחד עם ניצחון עם ישראל, ישובו בשלום ולשלום, בריאים בגופם ובנפשם, ושיהיה ביטחון לכל עם ישראל לדורות הבאים, בעזרת השם, במהרה בימינו אמן
עודד פורר:
היום ה-14 בפברואר 2023, ה' באדר התשפ"ד
עודד פורר:
 אני מתכבד לפתוח את ישיבת ועדת העלייה, הקליטה והתפוצות בנושא הנגשת הבחירות המקומיות לעולים החדשים
עודד פורר:
 הישיבה הזאת נוכח החוק שאושר בשבוע שעבר, לתיקון דיני בחירות לרשויות המקומיות והוראת שעה לעניינם
עודד פורר:
      המטרה היא לוודא כמה דברים: אחד, זה שכל העולים החדשים שנמצאים בארץ יודיעם ומכירים את ההליך, וקיבלו איזושהי חשיפה בשפתם לטובת העניין
עודד פורר:
 הדבר השני הוא שנוכח התיקון שאומר שהצבעה תתאפשר גם במקבצי דיור שבהם יש יותר מ-100 דיירים, אם אני זוכר נכון את החוק, והדבר הזה גם מחייב היערכות
עודד פורר:
 אז אנחנו רוצים לדעת גם שיש היערכות ושאין איזשהן בעיות לוגיסטיות, גם מול השלטון המקומי, וגם כמובן של ועדת הבחירות
עודד פורר:
 וככל שיצטרכו סיוע מול החברות שמנהלות את המקבצים האלה; "עמידר", "עמיגור", חברות אחרות - אז צריך לפתוח את זה
עודד פורר:
      אני כן אציין שבפורטל של הבחירות לרשויות המקומיות המידע מתפרסם בעברית בלבד
עודד פורר:
 צריך לזכור שאנחנו מדברים על סדר גודל של למעלה מ-100,000 עולים שהגיעו בשנה וחצי האחרונות
עודד פורר:
 כשאנחנו מחברים את זה ביחד רובם גם לא יכלו לעבור שום הליך של לימודי עברית בגלל המשבר שהיה באולפני העברית
עודד פורר:
 אין להם שום יכולת להיחשף לתכנים האלה בשפה, וחייבים לייצר פה מנגנון שנותן איזשהו מענה בשפות
עודד פורר:
     מה שאני ארצה לדעת זה גם האם ישנו מענה שפתי לעולים, ברמת המענה הטלפוני
עודד פורר:
 וכמובן, לקבל עדכון לגבי נושא של בתי דיור גיל זהב
עודד פורר:
 אני כן אציין שקיבלתי כבר פניות לקראת הדיון מכמה וכמה רשויות מקומיות שבהן ישנה בעיה
עודד פורר:
 רותם, דיברנו פה גם על הנושא של הנגשה שפתית לעולים, גם לפני מערכת הבחירות וגם במהלכה
עודד פורר:
 יש, הרי, את המוקד הטלפוני לגבי איפה מצביעים וכולי – האם הוא בהנגשה שפתית
עודד פורר:
 עכשיו אני מדבר רגע על הנושא של הצבעה במקבצים
עודד פורר:
 פנייה אחת שכן הייתה מאוד-מאוד מוזרה בעיני הגיעה אליי מאריאל, שאני מבין שבאריאל מסרבים ליישם את החוק
עודד פורר:
      הם אומרים "זה יהודה ושומרון אז אנחנו לא עושים במקבץ שם קלפי"
עודד פורר:
 גם לזה אני ארצה התייחסות
שלומית אבינח:
המקבץ הוא של משרד השיכון או משרד הקליטה?
עודד פורר:
אני לא יודע אם משרד הקליטה יידע לתת לנו את התשובה על זה
רותם כהן:
לא, אנחנו לא יודעים
שלומית אבינח:
מלי, יש לכם מקבץ באריאל?
גילה פינקלשטיין:
יש לנו באריאל, אבל לא קיבלתי, אני לא מכירה שיש בעיה
עודד פורר:
אז אתמול פנתה אליי בעניין הזה חברת הכנסת יוליה מלינובסקי, שהיא קיבלה פנייה מאריאל שאומרים שמסרבים להציב שם קלפי
עודד פורר:
 ואומרים שבגלל שזה יהודה ושומרון, החוק לא חל ביהודה ושומרון, לכן לא צריכים להציב שם קלפי
גילה פינקלשטיין:
הבנתי, אז מי שמנהל אצלנו את הבית באריאל זה "עמידר"
גילה פינקלשטיין:
 לא מכירה כזאת פנייה
גילה פינקלשטיין:
 אמרנו, ביקשנו להעביר רשימות
עודד פורר:
גילי ששון?
גילי ששון:
בוקר טוב
גילי ששון:
 גם אני לא מכירה פנייה כזו
גילי ששון:
 לנו, מבחינתנו, אין שום מניעה כמובן, אבל אם יש איזה משהו אנחנו נשמח לדעת ולטפל בו
שלומית אבינח:
אז איך הם ידעו?
עודד פורר:
מי כן אמור לדעת שיש בעיה? מי אחראי, בעצם, על הצבת הקלפי הזו?
ריאן גאנם:
בוקר טוב, אני ריאן גאנם, המפקח הארצי על הבחירות
ריאן גאנם:
 מי שאמון על הצבת הקלפי זו ועדת הבחירות יחד עם מנהל הבחירות, הרשותית
ריאן גאנם:
 אנחנו עדיין לא מכירים שיש שום בעיה באף מקום בארץ, גם כשהתהליך עדיין, בטח לא עשו שם סיורים
ריאן גאנם:
 אני מאמין שהיום, מחר וביום ראשון הם יעשו סיורי קלפיות בשביל להתאים את המיקומים
ריאן גאנם:
 לי מהשטח לא עלתה שום בעיה מאף רשות, אז ככה שאני לא מכיר את אריאל, אבל אנחנו נבדוק את זה, אם יש בעיה פרטנית
ריאן גאנם:
 אנחנו צריכים גם להבין שאם המוסד עצמו מסרב לשים שם קלפי זו בעיה אחרת שאנחנו לא יכולים להתמודד איתה בכלל
עודד פורר:
אבל אני רוצה לדעת עליה
עודד פורר:
 אני רוצה לדעת אם יש מוסד כזה שמסרב
עודד פורר:
 תראו, בת ים, אני מקבל פה הודעה שלא אישרו קלפי בהוסטל בקרן היסוד
עודד פורר:
 יש שם 138 דיירים
עודד פורר:
 בת ים, רחוב קרן היסוד, הוסטל עם 138 – לא אישרו הצבת קלפי
עודד פורר:
 פתח תקווה, רחוב שבת בנימים 8, כמות דיירים מעל 100
עודד פורר:
 צפת, דיור לגיל זהב, כמות דיירים מעל 132, ברחוב הנשרים 370
ריאן גאנם:
אני חייב לציין שהחוק עבר רק שבוע שעבר, רק אתמול תוקפה כל הרשימה והועברה למחוזות אצלנו שיתחילו לטפל בזה
ריאן גאנם:
 אז ככה יש מצב שהם עדיין בכלל לא מכירים
עודד פורר:
אנחנו יכולים לקבל את הרשימה?
ריאן גאנם:
כן, בטח, הרשימה אצלכם
ריאן גאנם:
 בטח
עודד פורר:
אצלנו היא לא, אבל אני אבקש שתעבירו אותה אלינו, ואז אפשר יהיה גם להשוות וגם אפשר יהיה לענות לגבי הפניות
עודד פורר:
 אבל גם בתוך הרשימה, איך תוקפה הרשימה, בעצם?
ריאן גאנם:
יחד עם משרד הקליטה ומשרד השיכון
ריאן גאנם:
 זה נתונים שקיבלנו מכם
עודד פורר:
לא ממני; ממשרד הקליטה
עודד פורר:
 אנחנו ועדת הקליטה
ריאן גאנם:
כן, כן, סליחה
עודד פורר:
גם אנחנו מקבלים מהם נתונים
עודד פורר:
 לא תמיד נכונים, אבל לפעמים
עודד פורר:
 רותם, אתה רוצה להתייחס?
רותם כהן:
לגבי הנושא, כמו שנאמר, החוק באמת עבר לפני שבוע
רותם כהן:
 אנחנו, ככל - - -
עודד פורר:
החוק עבר לפני שבוע אבל הבחירות הן בעוד פחות משבועיים
רותם כהן:
אנחנו לא קיבלנו איזושהי תלונה או איזושהי בעיה לגבי הנושא של העמדת קלפי במקבצים
רותם כהן:
 ככל שיש כאלו, א' אני אשמח לקבל את זה כדי שאני אוכל לבדוק
עודד פורר:
מה מוקד הפנייה?
רותם כהן:
לא אמורה להיות כזאת בעיה
עודד פורר:
אנחנו מדברים על בחירות, ריאן בוודאי ידע להגיד לי – כמה רשויות?
ריאן גאנם:
אנחנו מדברים על 151 קלפיות כרגע
עודד פורר:
לא, על כמה רשויות מקומיות הבחירות?
ריאן גאנם:
ב-241 רשויות
עודד פורר:
241 רשויות
עודד פורר:
 אז אני אומר את זה פה למשרד הקליטה, מאחר ומשרד הפנים עסוק בעניינו, כמשרד פנים, והקשר של משרד הקליטה מול משרד הפנים הוא מורכב יותר לנציגים המקומיים
עודד פורר:
 אני מצפה שמשרד הקליטה יהיה פרסונה עם מספר טלפון, שגם אנחנו, את הפניות שלנו נוכל להגיד "חבר'ה, הוא הכתובת שלכם"
עודד פורר:
 כל בעיה
עודד פורר:
 וגם ועדת הבחירות המרכזית של משרד הפנים תדע, יהיה לה יותר קל לעבוד מול גורם אחד
רותם כהן:
אני לוקח את זה, אני מקבל את מה שאתה אומר יושב-הראש
רותם כהן:
 אין לי בעיה להיות הפרסונה שמקבלת את הפניות ודואגת שבתוך המשרד הן תטופלנה
עודד פורר:
אוקיי, אז זו כבר תוצאה חשובה
עודד פורר:
 זה ברמת לתת את הטלפון שלך לרשויות המקומיות, להגיד "חבר'ה, הוא הכתובת במשרד הקליטה"
עודד פורר:
 במקום שאני אקבל סמסים "פה חסר לנו, פה לא נותנים לנו, יש לנו 120 דיירים ולא אישרו לנו וכן אישרו לנו"
רותם כהן:
לוקח על עצמי
עודד פורר:
מול מי הוא יעבוד בנושא הזה בוועדת הבחירות?
ריאן גאנם:
אצלנו מול מורן
ריאן גאנם:
 הוא איתך על זה, הספיקו להכיר
ריאן גאנם:
 מורן חלבי
ריאן גאנם:
 הוא אחראי על כל הקלפיות המיוחדות וההנחיות שלהן במשרד הפנים
עודד פורר:
מה שאנחנו רוצים זה שגם מורן ידע שרותם הוא מרכז את הפניות האלה מהרשויות המקומיות לגבי בעיות בקלפיות
שלומית אבינח:
יש גם את משרד השיכון
עודד פורר:
רגע, רותם הוא משרד הקליטה, אבל משרד הקליטה יודע לעבוד מול משרד השיכון גם על מקבצים
עודד פורר:
 רותם ירכז את הפניות
עודד פורר:
 איפה שצריך להפעיל את משרד השיכון יפעילו את משרד השיכון
עודד פורר:
      תכף אנחנו נשמע מ"עמיגור" ו"עמידר" את ההיערכות שלהם לגבי העניין הזה
עודד פורר:
 בסדר גמור
עודד פורר:
 בבקשה, מלי, איך אתם נערכתם?
גילה פינקלשטיין:
אסביר לך על מה שאנחנו עשינו
גילה פינקלשטיין:
 אנחנו הונחינו בתחילת השבוע להעביר למשרד הפנים רשימות של בתי גיל זהב שיש שם מעל 100 דיירים – זה עבר
גילה פינקלשטיין:
 כרגע אנחנו ביקשנו מהם, ואני מחכה למסמך אופרטיבי שאומר שעות, מי מגיע לבית גיל זהב, איך זה מתבצע, מי רשאי
גילה פינקלשטיין:
 ברגע שהם יעבירו לנו את כל הפרטים האלה אנחנו נתרגם אצלנו, פנים, ברוסית, כדי שיוכלו להנגיש את זה לדיירים
גילה פינקלשטיין:
 וזהו בגדול
גילה פינקלשטיין:
 יש לנו בערך 82 בתי גיל זהב ברחבי הארץ עם מעל 100 דיירים
שלומית אבינח:
של שיכון
עודד פורר:
כן, כן, זה רק של שיכון
גילה פינקלשטיין:
בסדר? אנחנו עובדים עם "עמיגור", "עמידר", יש חברת "צלב"
גילה פינקלשטיין:
 יש לנו כמה חברות
עודד פורר:
 מה שעכשיו אנחנו יודעים לפחות הוא שהכתובת לכל בעיה מול הרשויות תהיה רותם, והוא יפנה אלייך במידת הצורך לכל דבר ועניין שקשור במשרד השיכון
גילה פינקלשטיין:
אין בעיה
גילה פינקלשטיין:
 בגדול, אנחנו עובדים מול משרד הפנים
גילה פינקלשטיין:
 רשות לא פנתה אליי
גילה פינקלשטיין:
 אם היא תפנה אז נטפל
שלומית אבינח:
הם לא ידעו לפנות אליכם
עודד פורר:
הם לא יודעים למי לפנות
עודד פורר:
 תראו, הם כולם נמצאם כרגע בבחירות
עודד פורר:
 הכול קורה גם, מערכת הבחירות הזו היא לא מערכת בחירות רגילה – הפסיקו, חזרו, חוזרים
עודד פורר:
 אז גם חלק מהמידע שאפילו אני מקבל הרבה פעמים הוא לא בהכרח נכון
עודד פורר:
 לחץ
עודד פורר:
 אנשים בזה
עודד פורר:
 הבחירות הן בעוד פחות משבועיים
עודד פורר:
 זה לא אירוע פשוט לוגיסטית וזה לא אירוע פשוט גם מבחינת כל אחד מהמועמדים
עודד פורר:
 ככל שנצליח לקצר מעגלים של פניות, נחסוך לכולם את כאבי הראש האלה
עודד פורר:
 אין לי כוונה לעשות עוד ועדה ועוד פעם זה
עודד פורר:
 יש לכם מספיק תעסוקה
עודד פורר:
 אוקיי, אז בואו נשמע את גילי ואחר כך את "עמיגור", את כרמית
גילי ששון:
 בהמשך למה שמלי הסבירה, אנחנו בעצם מחכים להנחיות ממשרד הבינוי והשיכון
גילי ששון:
 מבחינתנו, מבחינת הצוות בבתי גיל הזהב, הכנו אותם שאנחנו מאמינים שיתקיים קלפי בכל בית, מאחר וכולם אצלנו עונים לכלל של 100 דיירים ומעלה
גילי ששון:
 כמובן שאנחנו נוציא את זה מונגש, בשפה שלהם, נעודד אותם לרדת ולהצביע
גילי ששון:
 אנחנו רוצים, כמובן, שזה יהיה רק לטובת הדיירים שלנו ולא לקהל מסביב, כדי שאנחנו נשמור בכל זאת על הבית ועל המקום הפרטי שלהם
גילי ששון:
 זה משהו שחשוב לי להגיד אותו
גילי ששון:
      כנ"ל גם למקבצים – יש לנו 73 מקבצי דיור, גם שם כל מנהלי המקבצים קיבלו הודעה שאנחנו מחכים לאישור ממשרד הקליטה להפעיל את הקלפי אצלם בבתים
גילי ששון:
 אנחנו נפעל בהתאם לכל הנחייה שנקבל
עודד פורר:
כן, אבל עדיין יושבי הקלפיות יוכלו להצביע בקלפי שהם יושבים, נכון? איך זה עובד?
ריאן גאנם:
הקלפי שתוצב שם היא מיועדת אך ורק לדיירים באותו מקבץ
עודד פורר:
אוקיי, אז מי שיושב שם בקלפי כחבר ועדת קלפי, איפה הוא מצביע?
ריאן גאנם:
הוא לא יכול להצביע שם
ריאן גאנם:
 יש לו קלפי לבעלי תפקידים
ריאן גאנם:
 פותחים אותו בשעה 06:00 והוא יכול להצביע שם
ריאן גאנם:
 והקלפיות האלה נסגרות בשעה מוקדמת, כך שאחרי זה, גם אם הוא לא יספיק לפני שהוא פותח את הקלפי, הוא יכול להגיע גם אחרי זה בשביל להצביע
ריאן גאנם:
 יש לו יום שלם
ריאן גאנם:
 הקלפיות ייסגרו בשעה 16:00
עודד פורר:
באיזו שעות יהיו הקלפיות בבתי גיל זהב?
ריאן גאנם:
מ-08:00 עד 16:00
ריאן גאנם:
 וזה צריך לעבור קודם כל אישור כי זה עכשיו בקביעת תקנות
עודד פורר:
איזה אישור זה צריך לעבור?
ריאן גאנם:
משרד המשפטים
נפתלי בלומנטל:
אנחנו בהליך של תיקון תקנות בעניין הזה
נפתלי בלומנטל:
לתקן את התקנות לגבי סדרי ההצבעה במקומות הללו
נפתלי בלומנטל:
 אנחנו בתהליך
נפתלי בלומנטל:
 יש הצעות ואנחנו בתהליך בתיקון של תקנות
עודד פורר:
מתי? שלא בסוף לא תהיה הצבעה בבתי גיל זהב בגלל שלא התקינו תקנות
נפתלי בלומנטל:
אנחנו עובדים על זה
עודד פורר:
שזה, איפה אמור לעבור? גם ועדת פנים?
נפתלי בלומנטל:
לא, זה אמור לעבור הערות ציבור, משרד המשפטים
עודד פורר:
וזהו, לא צריך יותר?
נפתלי בלומנטל:
כן, זה תקנות
עודד פורר:
לא, יש תקנות שצריכות לעבור כנסת גם
ריאן גאנם:
כן, במקרה הזה זה לא
ריאן גאנם:
 זה תהליך שאמור להיות קצר, גם לאור הזמנים
ריאן גאנם:
 גם מקצרים את הזמנים של הפרסומים
ריאן גאנם:
 אני מאמין שבמהלך שבוע הבא כבר יאושרו
ריאן גאנם:
 אבל אנחנו כבר פועלים בשטח בהתאם להנחיות שיודעים שהולכות להיות
ריאן גאנם:
 במיוחד מבחינת ההיערכות
עודד פורר:
 "עמיגור", עורכת דין כרמית סביון
כרמית סביון:
שלום לכם
כרמית סביון:
 כמו שמלי אמרה, משרד השיכון הנחה אותנו שהבתים שלנו, בבתים מעל 100 דיירים יוצבו קלפיות
כרמית סביון:
 ההנחיות ירדו לצוותים
כרמית סביון:
 כבר ועדת הבחירות פנו לצוותים שלנו וחלק כבר הגיעו לסייר במקום, לבחון מיקום הצבת הקלפיות
כרמית סביון:
 וכמובן, זה רק לדיירי המקום, רק לדיירי הבית